CELEX: 62020TN0692
Language: sl
Date: 2020-11-18 00:00:00
Title: Zadeva T-692/20: Tožba, vložena 18. novembra 2020 – Iliad Italia/Komisija

18.1.2021   
            
            
               SL
            
            
               Uradni list Evropske unije
            
            
               C 19/70
            
         
      Tožba, vložena 18. novembra 2020 – Iliad Italia/Komisija
      (Zadeva T-692/20)
      (2021/C 19/76)
      Jezik postopka: angleščina
      
         Stranki
      
      
         Tožeča stranka: Iliad Italia SpA (Milano, Italija) (zastopnika: D. Fosselard in D. Waelbroeck, odvetnika)
      
         Tožena stranka: Evropska komisija
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  razglasi za ničen Sklep Komisije C(2020) 1573 final z dne 6. marca 2020 o nenasprotovanju priglašeni koncentraciji v zadevi M.9674-Vodafone Italia/TIM/INWIT JV, kakor je bil spremenjen z zavezami, in ga razglasi za združljiv z notranjim trgom in delovanjem Sporazuma EGP;
               
            
                  —
               
               
                  Komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi tožbeni razlog: z zavezami ni določena jasna opredelitev pojma ali količinska opredelitev minimalne ravni moči, ki se zahteva za izpolnitev obveznosti zagotovitve dovolj prostega prostora, kar je osrednji steber učinkovitosti zavez.
               
            
                  2.
               
               
                  Drugi tožbeni razlog: z zavezami ni izrecno in jasno zahtevana pravica novega udeleženca na trgu, da od začetka izvajanja zavez pridobi storitve gostovanja, ki pokrivajo frekvenčni pas 700 MHz, kar je bistveno za učinkovito delovanje konkurenčnega mobilnega omrežja.
               
            
                  3.
               
               
                  Tretji tožbeni razlog: z zavezami strankam ni izrecno in jasno prepovedano izbrati neprimerne lokacije, da bi se izognile obveznosti zagotoviti dostop novim udeležencem na trgu, in z zavezami ni določeno varstvo pred strankami, ki pri izbiri, do katerih lokacij se zagotovi dostop, delujejo pristransko.
               
            
                  4.
               
               
                  Četrti tožbeni razlog: z zavezami je določen nezadosten in nejasen postopek zagotavljanja dostopa do zadevnih lokacij, posledica česar je, da novi udeleženci na trgu na podlagi zavez ne morejo učinkovito uporabiti ponujenih lokacij.